ജീവിതം വഴിമുട്ടി തൊഴിലാളികള് കബനിയിലെ തോണിക്കടത്ത് പുന:രാരംഭിക്കാന് തീരുമാനമായില്ല പുല്പ്പള്ളി: കോവിഡ് ഭീഷണിയെ തുടര്ന്ന് കബനിനദിയിലെ തോണിക്കടത്ത് നിലച്ചിട്ട് മാസങ്ങളായി. കോവിഡിനിടയില് മറ്റെല്ലാ മേഖലകളും ഘട്ടംഘട്ടമായി തുറക്കുമ്ബോഴും കബനിയിലെ തോണിക്കടത്ത് പുനരാരംഭിക്കാന് അധികൃതര് നീക്കം നടത്തുന്നില്ലെന്നതാണ് തോണിക്കടത്തുകാരുടെ ആവലാതി. തോണിക്കടത്തിലൂടെ ഉപജീവനമാര്ഗം കഴിച്ച നിരവധി കുടുംബങ്ങളാണിന്ന് ദുരിതത്തില് കഴിയുന്നത്. കേരള കര്ണ്ണാടക സംസ്ഥാനങ്ങളെ തമ്മില് അതിര്ത്തി തിരിച്ചാണ് കബനി ഒഴുകുന്നത്. പുല്പ്പള്ളി മേഖലയിലെ പെരിക്കല്ലൂര് അടക്കമുള്ള കടവുകളിലൂടെ നൂറുകണക്കിന് യാത്രക്കാരാണ് അക്കരെയിക്കരെ യാത്ര ചെയ്തിരുന്നത്. കര്ണാടകയില് ഇഞ്ചികൃഷി ചെയ്യുന്ന മലയാളി കര്ഷകര്ക്കും തോണിക്കടത്തായിരുന്നു ആശ്രയം. വിദ്യാര്ഥികള്, കര്ഷക തൊഴിലാളികള് തുടങ്ങി വലിയൊരു വിഭാഗം ജനങ്ങള്ക്ക് ആശ്രയമായിരുന്നു തോണിക്കടത്ത്. അതിര്ത്തി ഗ്രാമങ്ങളിലെ ക്ഷീര കര്ഷകരുടെ പാല് വില്പനയും ഇതോടെ നിലച്ചിരിക്കുകയാണ്. ഈ വിഷയത്തില് ജില്ലാ ഭരണകൂടം അടിയന്തരമായി ഇടപെട്ട് പ്രശ്നത്തിന് പരിഹാരം ഉണ്ടാക്കണമെന്നാണ് അതിര്ത്തി പ്രദേശത്തെ ജനങ്ങളുടെ ആവശ്യം.